फीफा फुटबॉल विश्व कप का आगाज आज 14 जून से रूस में हो रहा है. इससे ठीक पहले फर्नांडो हिएरो को फीफा वर्ल्ड कप 2018 के लिए स्पेन के हेड कोच का पदभार दिया गया है. वे वर्ल्ड कप के एक दिन पहले मुख्य कोच जुलेन लोपतेगुई को पद से हटाए जाने के बाद ये जिम्मेदारी संभाल रहे होंगे. स्पेन फुटबॉल महासंघ (आरएफईएफ) ने कहा कि उन्हें 51 वर्षीय लोपतेगुई के रियाल मेड्रिड के साथ हुए करार की जानकारी पहले मिली होती तो स्थिति कुछ और हो सकती थी. लेकिन यह जानकारी छिपाई गई और इस कारण लोपतेगुई को कोच पद से हटाना पड़ा है. स्पेन का पहला मुकाबला 15 जून को पुर्तगाल से है.